যাত্রীদের সুবিধার্থে বিশেষ ট্রেন চালানোর সিদ্ধান্ত পূর্ব রেলের

কলকাতা: বিপর্যস্ত ইন্ডিগোর বিমান পরিষেবা। চরম ভোগান্তির মধ্যে সাধারণ মানুষ। যার ক্ষোভ আছড়ে পড়ছে দেশের একাধিক বিমানবন্দরে। এই অবস্থায় মুশকিল আসান করতে আসতে পূর্ব রেল। যাত্রীদের সুবিধার কথা ভেবে বিশেষ ট্রেন চালানোর সিদ্ধান্ত নিল পূর্ব রেল (Eastern Railway)। হাওড়া-নয়াদিল্লি ( Howrah-New Delhi) এবং শিয়ালদহ (Sealdah) এবং মুম্বইয়ের লোকমান্য তিলকের (Lokmanyatilak) মধ্যে বিশেষ ট্রেন চালানোর সিদ্ধান্ত নেওয়া হয়েছে। ইতিমধ্যে এই বিষয়ে বিস্তারিত জানিয়ে পূর্ব রেলের তরফে বিজ্ঞপ্তি দেওয়া হয়েছে। রেলের দাবি, এতে বহু যাত্রীর সুবিধা হবে।

রেলের বিজ্ঞপ্তি অনুযায়ী, ৬ ডিসেম্বর রাত ৯টা ৩৫ মিনিটে চেরলাপল্লি থেকে ছাড়বে 07148 চেরলাপল্লি-শালিমার স্পেশাল ট্রেন। ৭ ডিসেম্বর দুপুর ২টা ৪৫ মিনিটে সাঁতরাগাছি থেকে ছাড়বে ইলাহাঙ্কা পর্যন্ত 08073 স্পেশাল ট্রেন। সোমবার রাত ১১টা ৫ মিনিটে সিএসএমটি মুম্বই-হাওড়া স্পেশাল 02869 ছাড়বে এবং পরে ২টা ১০মিনিটে শালিমার-চেরলাপল্লি 07149 স্পেশাল ট্রেন মঙ্গলবার বিকেল ৪টা ৪৫ মিনিটে ইলাহাঙ্কা-সাঁতরাগাছি 08074 স্পেশাল ট্রেন চলার কথা রয়েছে। আগামী ৮ ডিসেম্বর ০৩০০৯ হাওড়া-নয়াদিল্লি স্পেশাল হাওড়া থেকে ১১টায় ছাড়বে। ট্রেনটি দিল্লিতে তৃতীয়দিন বিকেল সাড়ে চারটে নাগাদ পৌঁছাবে। অন্যদিকে ১০ তারিখ ০৩০১০ নয়াদিল্লি-হাওড়া স্পেশাল ট্রেনটি নয়াদিল্লি থেকে সকাল ৭:৩০ মিনিটে ছেড়ে পরের দিন দুপুর ১:৩০ মিনিটে হাওড়া পৌঁছাবে। শিয়ালদহ-লোকমান্যতিলক স্পেশাল ট্রেনটি আগামী ৮ ডিসেম্বর ১১ টা ১০ মিনিটে ছাড়বে। সেটি তৃতীয় দিনে দুপুর ৩:৩০ মিনিটে লোকমান্য তিলক পৌঁছবে। একইভাবে আগামী ১১ ডিসেম্বর ০৩১২৮ লোকমান্য তিলক- শিয়ালদহ স্পেশাল ট্রেনটি ৬:৩০ মিনিটে লোকমান্যতিলক থেকে ছেড়ে পরের দিন সন্ধ্যা ৭:৩০ মিনিটে শিয়ালদহে পৌঁছবে।

আরও পড়ুন: আরজি কর দুর্নীতি মামলায় চূড়ান্ত চার্জশিট দাখিল সিবিআইয়ের, কীভাবে টাকা তুলতেন আখতাররা?

যাত্রীদের সুবিধার কথা ভেবে দুটি স্পেশাল ট্রেনেই জেনারেল সেকেন্ড ক্লাস, স্লিপার কার্ড এবং এসির সুবিধা থাকবে বলে পূর্ব রেলের তরফে বিজ্ঞপ্তিতে জানানো হয়েছে। অনলাইন এবং অফলাইনের মাধ্যমে স্পেশাল ট্রেনগুলির টিকিট পাওয়া যাবে। রেল কর্তৃপক্ষ মনে করেছে, যাত্রীদের যাতে যাতায়াতের সমস্যা কিছুটা কম হয়, তার জন্যই একাধিক বিশেষ ট্রেন চালু করা হয়েছে।

অন্য খবর দেখুন