বনগাঁ ও শিয়ালদহ শাখায় চালু হল এসি লোকাল!

ওয়েব ডেস্ক : বনগাঁ (Bangaon) শাখায় গড়াল এসি লোকাল (AC Local)। শুক্রবার রানাঘাট (Ranaghat) থেকে বণগাঁয় আসে ট্রেনটি। তার পর সেখান থেকে ট্রেনটি রওনা দেয় শিয়ালদহর উদ্দেশ্যে। এই ট্রেন নিয়ে যাত্রীদের মধ্যে বেশ আগ্রহ দেখা গিয়েছে। বনগাঁর পাশপাশি শিয়ালদহ (Sealdah) থেকে কৃষ্ণনগর (Krishnanagar) পর্যন্তও এই পরিষেবা শুরু হয়েছে।

এসি লোকাল (AC Local) চালু হওয়ার খবরটি যখন সামনে এসেছিল। তখন থেকেই এ নিয়ে সাধারণ মানুষের মধ্যে উত্তেজনা দেখা গিয়েছিল। এর পরেই সম্প্রতি শিয়ালদহ ও রানাঘাট শাখায় চালু হয় এসি লোকাল। তার পর আরও দুটি শাখায় এই লোকাল চালু হওয়ার কথা ছিল। সেই মতো বনগাঁ (Bangaon) ও কৃষ্ণনগর (Krishnanagar) শাখায় চালু হল এই পরিষেবা।

আরও খবর : পকসো মামলায় অভিযুক্তকে বোলপুর জেল থেকেই পরীক্ষায় বসার অনুমতি হাইকোর্টের

জানা গিয়েছে, শুক্রবার সকাল ৭টা ১১ মিনিটে রানাঘাট (Ranaghat) থেকে এসি লোকালটি ছাড়ে। তা বনগাঁয় (Bangaon) এসে পৌঁছয় ৭টা ৪৪ মিনিটে। সেটি আবার ৭টা ৫৫ মিনিটে বনগাঁ স্টেশন ছেড়ে রওনা দেয় শিয়ালদহর উদ্দেশ্যে। এই ট্রেনটি ঠাকুরনগর, গোবরডাঙা, হাবরা, দত্তপুকুর, বারাসাত, মধ্যমগ্রাম, দমদম ক্যান্টনমেন্ট, দমদম জংশন, বিধান নগর রোড স্টেশনে থামে। তার পর সেটি শিয়ালদহে পৌঁছয় ৯টা ৩৭ মিনিটে।

জানা যাচ্ছে, ট্রেনটি আবার সন্ধ্যা ৬টা ১৪ মিনিটে শিয়ালদহ থেকে বনগাঁর উদ্দেশ্যে রওনা দেবে। সেটি রাত ৮টা বেজে ৫ মিনিটে পৌঁছবে বনগাঁ (Bangaon) স্টেশনে। এর পর এই এসি লোকালটি অন্তিম স্টেশন রানাঘাটের উদ্দেশ্যে রওনা দেবে। সেই স্টেশনে পৌঁছবে ৮টা ৪১ মিনিটে। মূলত এই এসি লোকালের ভাড়া অন্যান্য লোকাল ট্রেনের থেকে অনেকটাই বেশি। কিন্তু, তা সত্বেও আরামে অফিস যেতে সেই টাকাও খরচ করতে তৈরি নিত্যযাত্রীরা।